CELEX: C2007/315/46
Language: mt
Date: 2007-12-22 00:00:00
Title: Kawża C-460/07: Talba għal deċiżjoni preliminari mressqa mill-Verwaltungsgerichtshof (L-Awstrija) fil- 11 ta' Ottubru 2007 — Sandra Puffer vs Unabhängiger Finanzsenat, Außenstelle Linz

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/26
            
         Talba għal deċiżjoni preliminari mressqa mill-Verwaltungsgerichtshof (L-Awstrija) fil-11 ta' Ottubru 2007 — Sandra Puffer vs Unabhängiger Finanzsenat, Außenstelle Linz
   (Kawża C-460/07)
   (2007/C 315/46)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichtshof
   Partijiet fil-kawża prinċipali
   
      Rikorrenti: Sandra Puffer
   
      Konvenuta: Unabhängiger Finanzsenat, Außenstelle Linz
   Domandi preliminari
   
               1)
            
            
               Is-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (1) (iktar 'il quddiem is-“Sitt Direttiva”) u b'mod paritkolari d-dispożizzjonijiet ta' l-Artikolu 17 tiegħu, jiksru d-dirittijiet fundamentali Komunitarji (il-prinċipju Komunitarju ta' trattament ugwali) billi għandhom l-effett li, fir-rigward ta' ċittadini oħra ta' l-Unjoni Ewropea, persuni taxxabbli jistgħu jsiru proprjetarji ta' proprjetà immobbli għall-użu privat tagħhom bħala residenza (użu domestiku) għal prezz iktar vantaġġjuż ta' madwar 5 %, li l-ammont finali tiegħu jista' jibqa' jiżdied mingħajr limitu skond iż-żieda fil-livell tal-prezz għax-xiri u ta' l-ispejjeż tal-kostruzzjoni ta' din il-proprjetà immobbli? Ksur bħal dan jirriżulta wkoll mill-fatt li l-persuni taxxabbli għandhom il-possibbiltà li jsiru proprjetarji ta' proprjetà immobbli għall-użu privat tagħhom, meta jużaw għall-inqas parti minima għall-impriża tagħhom, għal prezz iktar vantaġġjuż ta' madwar 5 % meta mqabbla ma persuni taxxabbli oħra li ma jużawx il-proprjetà immobbli privata tagħhom, anki jekk f'parti minima, għall-impriża tagħhom?
            
         
               2)
            
            
               Miżura nazzjonali ta' traspożizzjoni tas-Sitt Direttiva, u b'mod partikolari tad-dispożizzjonijiet ta' l-Artikolu 17 ta' din id-Direttiva, tikser l-Artikolu 87 KE minħabba li tagħti l-vantaġġ, imsemmi fl-ewwel domanda, fir-rigward tal-proprjetà immobbli li l-persuna taxxabbli tuża għall-użu privat tagħha, lill-persuni taxxabbli li jwettqu transazzjonijiet taxxabbli, filwaqt illi tiċħad dan il-vantaġġ lil persuni taxxabbli li jwettqu transazzjonijiet li jkunu eżenti?
            
         
               3)
            
            
               L-Artikolu 17(6) tas-Sitt Direttiva jibqa' jkollu effett meta l-leġiżlatur nazzjonali jemenda dispożizzjoni nazzjonali dwar l-esklużjoni mill-eleġġibiltà għal tnaqqis (f'dan il-każ, il-punt 1 ta' l-Artikolu 12(2) ta' l-Umsatzsteuergesetz 1994, iktar 'il quddiem l-“UStG 1994”) li hija bbażata fuq l-Artikolu 17(6) tas-Sitt Direttiva, bl-intenzjoni espressa li tinżamm din l-esklużjoni, u li żamma ta' l-esklużjoni ta' dan it-tnaqqis jirriżulta wkoll mill-UStG nazzjonali, iżda li l-leġiżlatur nazzjonali, minħabba fi żball ta' interpretazzjoni tad-dritt Komunitarju [jiġifieri l-Artikolu 13B(b) tas-Sitt Direttiva] li seta' jiġi identifikat biss iktar 'il quddiem, għamel liġi li, meta kkunsidrata separatament, tawtorizza tnaqqis skond id-dritt Komunitarju [skond l-interpretazzjoni mogħtija lill-Artikolu 13B(b) tas-Sitt Direttiva fis-sentenza Seeling]?
            
         
               4)
            
            
               Fil-każ ta' risposta negattiva għat-tielet domanda:
               L-effetti ta' esklużjoni tat-tnaqqis [f'dan il-każ, li jirrigwarda l-Artikolu 12(2)(2)(a) ta' l-UStG 1994] ibbażati fuq il-“klawżola ta' waqfien totali” (jew “klawżola ta' standstill”) stabbilita fl-Artikolu 17(6) tas-Sitt Direttiva, jistgħu jiġu affettwati miċ-ċirkustanza li, waħda minn żewġ esklużjonijiet mis-sistema tat-tnaqqis li jikkoinċidu fil-leġiżlazzjoni nazzjonali [jiġifieri l-Artikolu 12(2)(2)(a) ta' l-UStG 1994 u l-Artikolu 12(2)(1) ta' l-UStG 1994] ġiet emendata mil-leġiżlatur nazzjonali u, fl-aħħar nett, jirrinunzja għaliex ikun wettaq żball ta' dritt?
            
         
      (1)  ĠU L 145, p. 1.